Nniɣ-ak netta wessiɛ, ibbuḥra. Ldiɣ akkagi iɣallen-iw; cerrɛeɣ iḍarren-iw; iwwet-d waḍu, ittdemm deg-i, ibɣa ad iyi-d-isfel. Dɣa, ittban-d am yiferrawen n ttaylala. Neggzeɣ-d seg tulmut. Deg tazwara, xelɛeɣ; iceqqeq wul-iw, nniɣ-as ad ifelleq. Mi faqeɣ akken iḥebbes-iyi-d waḍu, ttrusuɣ-d cemma cemma, kkseɣ akukru, bdiɣ ttafgeɣ: tikkelt ɛellaɣ, tikkelt udreɣ. Uliɣ s adrar, walaɣ ccafat-is akked yicerfan, tiɣaltin akked yimerjan, tijlibin d yiqḍaren. Ḥewseɣ Iɣil n ubawal d Uẓru n ṭṭhur, tudrin d texlijin. Dehmeɣ Lexmis d lǧemɛa d wussan merra. Ḍefreɣ asif Asemmam s asammer armi d anda izder. Seɣleɣ-asen zelmeḍ yeffes, meqqer meẓẓi Zziɣ-d i Yiweqqasen, Ticci, Guraya. Ziɣen ur llint tilisa gar